b'\n_START_ARTICLE_\nEsa Viitasalo\n_START_PARAGRAPH_\nEsa Viitasalo (s. 19. toukokuuta 1960) on entinen suomalainen kolmiloikkaaja. H\xc3\xa4n edusti Karijoen Tapparaa ja h\xc3\xa4nt\xc3\xa4 valmensi Mikko Paananen._NEWLINE_Viitasalo j\xc3\xa4i karsintaan 19-vuotiaiden EM-kilpailuissa Bydgoszczissa 1979. H\xc3\xa4n putosi loppukilpailusta my\xc3\xb6s Helsingin MM-kilpailuissa 1983 hyp\xc3\xa4tty\xc3\xa4\xc3\xa4n 16,03 m. H\xc3\xa4n voitti kolme aikuisten maaottelukilpailua. Vuonna 1984 h\xc3\xa4n sai pronssia sotilaiden MM-kilpailuissa . Nuorempana Viitasalo kilpaili my\xc3\xb6s kymmenottelussa saavuttaen 20-vuotiaiden PM-hopeaa 1979 ja 1980._NEWLINE_Viitasalo voitti ulkoratojen aikuisten Suomen mestaruuden Porissa 1983 tuulituloksella 16,74, Kajaanissa 1984 (tulos 16,53), Lahdessa 1985 (15,72) ja H\xc3\xa4meenlinnassa 1988 enn\xc3\xa4tyksell\xc3\xa4\xc3\xa4n 16,62. SM-hopeaa h\xc3\xa4n saavutti Kuopiossa 1987 ja pronssia Vaasassa 1986._NEWLINE_Nyky\xc3\xa4\xc3\xa4n h\xc3\xa4n on liikunnanopettaja Variskan koulussa, Vaasassa.'